Diari Oficial de la Generalitat Valenciana


Sumari del DOGV 9909, del 06-08-2024 (2024/8124)

ORDE 4/2024, de 24 de juliol, de la Conselleria de Medi Ambient, Infraestructures i Territori, per la qual s'aprova la partió parcial de la forest número v094 del catàleg de forests de domini públic i utilitat pública de la província de València, denominat Caleruelo i agregats, situat en el terme municipal Font de la Figuera i pertanyent al seu ajuntament, corresponent als enclavats situats en el polígon cadastral número 22 del citat terme municipal.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9909

Data del DOGV
:   06-08-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/8124

CVE
:   MVCE-X-9392-2799

Data del document
:   24-07-2024

Organisme emissor
:   Conselleria de Medi Ambient, Infraestructures i Territori

Tipus de document
:   Ordre

Descriptors 

:   * Font de la Figuera, la
    * ordenació forestal
    * legislació forestal

Mitjançant Acord de la Consellera d'Agricultura, Desenvolupament Rural, Emergència Climàtica i Transició Ecològica de data 13 de febrer de 2023, publicat en el DOGV núm. 9540, de data 23 de febrer de 2023, s'inicia el procediment de partió parcial de la forest utilitat pública V094 denominat “Caleruelo i agregats”, situat en el terme municipal de la Font de la Figuera i pertanyent al seu ajuntament, en la seua part corresponent als enclavats situats en el polígon cadastral número 22 d'este terme municipal.

A conseqüència d'això, la Direcció Territorial de València ha tramitat el corresponent expedient de partió parcial, d'acord amb el que es disposa en la Llei 43/2003, de 21 de novembre, de forests, en el Decret 485/1962, de 22 de febrer, pel qual s'aprova el Reglament de forests, en la Llei 3/1993, de 9 de desembre de, forestal de la Comunitat Valenciana i el seu Reglament de desenvolupament aprovat mitjançant Decret 98/1995, de 16 de maig. Així com, en el regulat en la disposició addicional quinta de la Llei 14/2003, de 10 d'abril, de patrimoni de la Generalitat Valenciana.

Mitjançant anunci de data 5 d'octubre de 2023, publicat en el DOGV núm. 9713, de data 27 d'octubre de 2023, es va donar principi a les operacions de fitació de la partió parcial.

En data 5 de juliol de 2024, el cap del Servici Territorial de Medi Ambient de València, per substitució del director territorial de València, emet proposta favorable a la partió parcial, donant compte de la tramitació de l'expedient, de l'actuació de l'instructor d'este, del compliment dels requisits i formalitats legals per a la seua aprovació i remetent l'expedient a la Direcció General de Medi Natural i Animal perquè recaiga la resolució que procedisca.

Vista la proposta favorable del director general de Medi Natural i Animal de data 19 de juliol de 2024.

Vist l'article 113 del Decret 98/1995, de 16 de maig, pel qual s'aprova el Reglament de la Llei 3/1993, de 9 de desembre, forestal de la Comunitat Valenciana, fent ús de les facultats que m'han sigut conferides, en virtut del que es disposa en el Decret 17/2024, de 12 de juliol, del president de la Generalitat, pel qual es determinen el número i la denominació de les conselleries i les seues atribucions, i en l'Orde 2/2024, de 6 de març, de la Conselleria de Medi Ambient, Aigua, Infraestructures i Territori, per la qual es desenvolupa el Decret 147/2023, de 5 de setembre, del Consell, d'aprovació del Reglament orgànic i funcional de la Conselleria de Medi Ambient, Aigua, Infraestructures i Territori

ORDENE

*Primer*

Aprovar la partió parcial de la forest número V094 del Catàleg de Forests de Domini Públic i Utilitat Pública de la província de València, denominat “Caleruelo i agregats”, situat en el terme municipal de la Font de la Figuera i pertanyent al seu ajuntament, corresponent als enclavats situats en el polígon cadastral número 22 de l'esmentat terme municipal, de conformitat amb els informes, acta, coordenades UTM dels piquets i plans que obren en l'expedient de referència.

La descripció resultant de la forest és la següent:

Núm. del Catàleg d' U.P: 94

Denominació: Caleruelo i agregats

Terme municipal: la Font de la Figuera

Província: València

Pertinença: Ajuntament

Superfície pública: 2736,7074 ha

Superfície total: 2895,5586 ha

Núm. enclavats: 62

Superfície total enclavats: 158,8512 ha.

Límits:

Nord: Parcel·la I: terme d'Enguera. Parcel·la II: propietats particulars del terme de la Font de la Figuera. Parcel·la III: propietats particulars.

Est: Parcel·la I: propietats particulars del terme de Moixent. Parcel·la II: propietats particulars. Parcel·la III: propietats particulars.

Sud: Parcel·la I: via fèrria i propietats particulars. Parcel·la II: propietats particulars. Parcel·la III: propietats particulars.

Oest: Parcel·la I: terme d'Almansa. Parcel·la II: propietats particulars. Parcel·la III: propietats particulars.

Via pecuària: afecció de la via pecuària número 2 denominada "Cordill del regrilló i del Mosso" dins del mont V094 "Caleruelo i agregats" al seu pas pel polígon cadastral 22.

Espècies: l'espècie arbòria que predomina en la zona és el pinus halepensis. Les espècies arbustives s'estenen per tota la zona sent les més abundants *Ulex parviflorus*, *Rosmarinus officinalis*, *Dorycnium pentaphyllum*, *Cistus albidus*, *Cistus clusii*, *Camphorosma monspeliaca L.*  i *Anthemis arvensis*.

Servituds: no existixen.

*Segon*

Que s'acorde gestionar la cancel·lació total o parcial de quantes inscripcions registrals resulten contradictòries amb la descripció del tram de forest partionada.

*Tercer*

Que es desestimen les reclamacions formulades en el període de vista de l'expedient realitzades per María José Lorente García i per Rafael Biosca Domenech. I que s'estime la reclamació formulada per María Teresa Ángel Estarlich, declarant-se esgotada la via administrativa i expedida la via judicial-civil.

*Quart*

Que les noves dades resultants de la descripció dels enclavats i cabuda dels mateixos s'actualitzen en el Catàleg de forests d'Utilitat Pública una vegada aprovat la partió.

*Quint*

Que es done trasllat de l'Orde aprovatòria de la partió de la forest a l'administració cadastral, d'acord amb el que s'establix en l'article 14.c) del Reial decret legislatiu 1/2004, de 5 de març, pel qual s'aprova el text refós de la Llei del Cadastre Immobiliari, perquè en prengueu coneixement i efectes oportuns.

*Sext*

Que les noves dades resultants de la partió parcial del mont V094 denominat “Caleruelo i agregats”, pertanyent a l'ajuntament de la Font de la Figuera, en la seua part corresponent als enclavats situats en el polígon cadastral 22 del terme municipal de la Font de la Figuera, s'envien al Registre de la Propietat perquè en prengueu coneixement i efectes oportuns.

*Sèptim*

Que com més prompte millor es procedisca a l'amollonament del tram de forest partionada.

La present orde esgota la via administrativa. Per això, d'acord amb el que s'establix en l'article 21.7 de la Llei 43/2003, de 21 de novembre, de forests, els interessats i els confrontants podran impugnar-la davant la jurisdicció contenciosa administrativa, per raons de competència o procediment i davant la jurisdicció civil si el que es discutix és el domini, la possessió o qualsevol altre dret real.

  

València, 24 de juliol de 2024

Vicente Martínez Mus

Conseller de Medi Ambient, Infraestructures i Territori